Koes Wallabies, Coenie is gereed! | Netwerk24
Swys in sy skik met 23 Leeus se spanpoging
Die wyse waarop Malcolm Marx Saterdagmiddag na die pale beduie het, was een van die uitstaande oomblikke in 'n baie opwindende Superwedstryd tussen die Leeus en die Highlanders op Ellispark.
Stings wys daar's gif in hul angels
Die Southern Stings is nou die enigste onoorwonne netbalspan in die Nasionale Netballiga.
'Debat dringend nodig oor Eskom in nuwe parlement'
'n Dringende debat is nodig sodra die nuwe parlement beëdig is en 'n nuwe Speaker verkies is.
Eskom gaan binne twee weke weer vir geld moet soebat, meen die bedryfskenner Ted Blom oor die staatsonderneming se finansiële situasie.
Daar is groot vrae oor Transnet se mag by die land se hawens.
Kruisverhoor: 'Ons moet verlore skape oortuig om terug te kom'
Die DA wil by kiesers hoor wat verkeerd gegaan het met hul veldtog en glo vas dat hulle reg opgetree het in Schweizer-Reneke, sê die party se voorsitter, Athol Trollip.
'n Lens op lyding
Die 83-jarige fotograaf Don McCullin is pas vereer met 'n terugskouende uitstalling in Londen. André Pretorius is getref deur die onthutsende eggo's met die werk van Francisco de Goya.
As kind op 'n Vrystaatse plaas naby Bultfontein, waar die Augustuswinde haar stroef gelaat en die Lister-enjin smiddae al begin tôk-tôk-tôk het vir lig in die dik stofstorms, het Margot Luyt haarself kon wegdroom in Elisabeth Eybers se verse.
Arnold Schwarzenegger stel glo nie belang daarin om 'n klag in te dien teen die man wat hom Saterdag in die rug geskop het nie.
Vriend vir die winter
Net die gedagte aan 'n bord stomende sop verdryf die koue...
Koes Wallabies, Coenie is gereed!
Deur Hendrik Cronjé 05 September 2017 14:00
Die Springbokke se skrumafrigter, Matt Proudfoot, het Dinsdag met die breedste glimlag in Perth rondgeloop nadat Coenie Oosthuizen fiks verklaar is vir Saterdag se Rugbykampioenskap-toets teen die Wallabies.
Coenie Oosthuizen en die Springbokke mag maar breed glimlag, nadat die vaskopstut Dinsdag gehoor het hy mag Saterdag die Wallabies pak. Foto: Gallo Images
Twyfel het oor sy vaskopstut se beskikbaarheid bestaan nadat Oosthuizen sy ribbes teen Argentinië in Salta beseer het. Die Bokke se spandokter, Konrad van Hagen, het voordat die Suid-Afrikaners na Australië vertrek het, gesê Oosthuizen moet eers sonder ongerief in Perth oefen voordat hy oorweeg kan word.
"Coenie is reg," het Proudfoot Dinsdag ná die Bokke se oefening bevestig.
Sy beskikbaarheid is van groot belang vir die Suid-Afrikaanse span nadat die Bokke veral vanweë sy goeie werk aan die vaskopkant die Argentynse skrum die eerste keer in jare geboelie het. Die Bokke se diepte op vaskop is ook uitgedun met Frans Malherbe se nekbesering.
Proudfoot is nie net verheug daaroor dat Oosthuizen reg is nie, maar ook oor hoe hy vanjaar skrum.
"Ons en die Haaie het met 'n plan vir Coenie vorendag gekom. Voordat hy verlede jaar 'n nekoperasie ondergaan het, het ons dit met Coenie bespreek. Ons het met hom gepraat oor sekere dinge wat hy moes verbeter," het Proudfoot gesê.
"Hy het ses maande gehad om daaraan te werk. Een van die veranderinge wat sy skrumwerk verbeter het, is sy linkerskouer wat nou meer prominent is – basies meer in lyn met sy regterskouer voordat hy inslaan."
Elke vaskopstut is nie ryp op 25-jarige ouderdom nie. Sommiges, soos Coenie, bereik eers volwassenheid op 28.
Voorheen was sy regterskouer voor sy linkerskouer, terwyl hy volgens Proudfoot albei sy skouers benodig om sekere ruimtes aan te val.
"Sy bindwerk het ook verbeter. Een ding van Coenie is dat hy buitengewoon sterk is. En hy het net so 'n sterk persoonlikheid. Dis eienskappe van 'n goeie vaskopstut.
"Coenie is selfversekerd. Jy kan dit hoor as jy met hom praat. Elke vaskopstut is nie ryp op 25-jarige ouderdom nie. Sommiges, soos Coenie, bereik eers volwassenheid op 28. Nietemin is hy steeds gretig om te leer en te verbeter."
Proudfoot verwag dat Oosthuizen-hulle behoorlik deur die Wallaby-skrum getoets sal word. Die Wallabies se skrumwerk het, volgens die Bokke se skrumafrigter, ondanks hul geploeter teen die All Blacks verbeter in sekere tegniese aspekte.
Hy verwag ook nie dat Stephen Moore se afwesigheid hulle sal verswak nie.
" 'n Mens moet onthou die All Blacks het 'n kragtige skrum. Ek dink Tatafu Polota-Nau sal die Wallabies se skrum versterk. Hy skrum veral aggressief op die teenstander se bal. Hulle verloor Stephen se leierskap vir Saterdag se toets, maar kry iets anders by in Polota-Nau se skrumwerk. Hulle sal baie met hul skrumwerk wil verbeter.
"Ons sal hou by wat sover vir ons gewerk het. Ons het wel 'n paar dinge geïdentifiseer waarop ons wil verbeter. Ons verwag ook dat hulle met een of twee nuwighede teen ons vorendag sal kom."
Met Oosthuizen wat beskikbaar is, kan die insluiting van Pieter-Steph du Toit as vyfslot die enigste verandering aan die Bokke se agttal wees wanneer Allister Coetzee sy 23-tal Donderdag aankondig. Franco Mostert kan weens 'n hoë werklas gerus word.